Document ID: 32005D0425

ODLOČBA KOMISIJE
z dne 6. junija 2005
o dodelitvi dodatnega dne odsotnosti iz pristanišča Danski in Združenemu kraljestvu, v skladu s Prilogo IVa k Uredbi Sveta (ES) št. 27/2203
(notificirano pod dokumentarno številko K(2005) 1657)
(besedili v angleškem in danskem jeziku sta edini verodostojni)
(2005/425/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 27/2005 z dne 22. decembra 2004 o določitvi ribolovnih možnosti za leto 2005 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (1), in zlasti točke 6(e) Priloge IVa,
ob upoštevanju naslednjega:
(1)
Točka 6(a) Priloge IVa Uredbe (ES) št. 27/2005 določa število dni od 1. februarja 2005 do 31. decembra 2005, ko je plovilo lahko odsotno iz pristanišča na geografskih območjih, določenih v odstavku 2 navedene priloge.
(2)
Točka 6(e) navedene priloge omogoča Komisiji, da na podlagi zahteve iz države članice in pod pogojem, da je zadevna država članica za kršitve uvedla sistem avtomatičnega začasnega odvzema ribolovnega dovoljenja, dodeli dodatni dan plovilu, ki je odsotno iz pristanišča, kadar na krovu prevaža ribolovno orodje iz točke 4(a) z velikostjo mrežnega očesa nad 120 mm.
(3)
Danska in Združeno kraljestvo sta predložili zahtevi in priskrbeli informacije o sistemu avtomatičnega začasnega odvzema ribolovnega dovoljenja v primeru kršitev za ribiška plovila, ki na krovu prevažajo pridneno vlečno mrežo, potegalke ali podobno vlečno orodje z velikostjo mrežnega očesa nad 120 mm razen vlečnih mrež z gredjo.
(4)
Ob upoštevanju predloženih informacij se Danski in Združenemu kraljestvu dodeli dodatni dan za ribiška plovila, ki na krovu prevažajo ribolovno orodje iz točke 4(a) Priloge IVa k Uredbi (ES) št. 27/2005 z velikostjo mrežnega očesa nad 120 mm -
SPREJELA NASLEDNJO ODLOČBO:
Člen 1
Dodatni dan, določen v okviru dni iz točke 6(a) Priloge IVa k Uredbi (ES) št. 27/2005 se vsak koledarski mesec dodeli plovilom iz Danske in Združenega kraljestva, ki na krovu prevažajo pridneno vrečo, potegalke ali podobno vlečno orodje z velikostjo mrežnega očesa nad 120 mm razen vlečnih mrež z gredjo.
Člen 2
Plovilo, ki se mu dodeli dodatni dan v skladu s členom 1, tega dne ne more prenesti na drugo plovilo, razen če:
(a)
plovilo prejemnik vedno uporablja ribolovno orodje z velikostjo mrežnega očesa nad 120 mm;
(b)
so izpolnjeni pogoji iz točke 10 Priloge IVa k Uredbi (ES) št. 27/2005.
Člen 3
Ta odločba je naslovljena na Kraljevino Dansko in Združeno kraljestvo Velika Britanija in Severna Irska.
V Bruslju, 6. junija 2005

Labels: 18
6